સીઆઈડી અધિકારીઓના જણાવ્યા પ્રમાણે સમગ્ર કેસના મુખ્ય કેન્દ્ર એવા શૈલેષ ભટ્ટના ભત્રિજા નિકુંજ ભટ્ટની પુછપરછમાં જાણકારી મળી કે સુરત ખાતે રહેલી આ કંપની દિવ્યેશ દરજી અને સતિષ કુંભાણી દ્વારા ચલાવવામાં આવતી હતી. જ્યાં ધવલ માવાણી બિટકોઇનની લેવડદેવડનું કામ કરતો હતો. કંપનીની રજીસ્ટર્ડ ઓફિસ લંડન ખાતે નોંધાયેલ છે જોકે આ જગ્યાએ તપાસ કરતા જાણ થઈ કે આવી કોઈ ઓફિસ ત્યાં અસ્તિતત્વ ધરાવતી નથી. ફક્ત કંપની રજિસ્ટર કરવા માટે ખોટા એડ્રેસનો સહારો લેવામાં આવ્યો હતો.